[dc]પુ[/dc]ષ્પ !! આ શબ્દ સાંભળતાં જ મનમાં સંવેદનાઓનાં અંકૂર ફૂટ્યાં હોય તેવું જણાવવા લાગે, ચારે બાજુ મુલાયમ મુલાયમ વાતાવરણ છવાઈ જતું લાગે.પ્રસ્ફૂરિત થતી ઊષા અને અંકૂરિત થતી કળીની જુગલબંદી એક અવિસ્મરણીય ઘટના છે. પ્રસ્ફૂરિત થતી કળીનો પ્રથમ પમરાટ નાના છતાં નાજૂક ને વાંચ્યા પછીના સ્પંદન જેવો સુંવાળો અનુભવ કરાવે છે. પુષ્પની એક ઓળખ સૌદર્યનાં પર્યાયની છે. પરંતુ, પુષ્પની સાચી ઓળખ તેનામાં રહેલી સુગંધ ગણી શકાય. પ્રત્યેક પુષ્પને પોતાની આગવી સુવાસ છે. પુષ્પની આ સુવાસ એટલે સૌંદર્યની સાક્ષાત કવિતા.